钦定古今图书集成/明伦汇编/官常典/第103卷 > 《武三王传论》同前
## 钦定古今图书集成/明伦汇编/官常典/第103卷 > 《武三王传论》同前

戒惧乎其所不曙，恐畏乎其所不闻，在于慎所忽也。
江夏王，高祖宠子，位居上相，大明之世，亲典冠朝，屈
体降情，盘辟于轩槛之上，明其为卑约，亦已至矣。得
使虐朝暴主，顾无猜色，历载逾十，以尊戚自保。及在
永光，幼主南面，公旦之重，属有所归。自谓“践冰之虑
已除，太山之安可恃”，曾未云几，而磔体分肌。古人以
隐微致戒，斯为笃矣。